cyanic-selkie/wikianc huggingface dataset:
হালিম
সাংস্কৃতিক ইতিহাস
সারা বছর জুড়ে বাজারে হালিম একটি খাবারের পদ হিসাবে বিক্রি করা হয়। রমজান ও মুহরাম মাসে বিশেষ করে উপমহাদেশের মুসলমানরা একটি প্রস্তুত করেন।
ভারতে, রমজান মাসে হায়দরাবাদে রান্না করা হালিমকে বিশেষ কুরিয়ার সার্ভিসের মাধ্যমে সারা বিশ্বে পাঠানো হয়। হালিম ঐতিহ্যগতভাবে বড় কড়াইয়ে কাঠ দিয়ে রান্না করা হয়।
পাকিস্তানে, সারা বছর ধরে, বেশিরভাগ রেস্তোঁরাগুলিতে হালিম পাওয়া যায়। হালিম সারা বছরই নাস্তার খাবার ও পথ খাদ্য হিসাবে বিক্রি হয়।
হায়দ্রাবাদী হালিম
থাম্ব|হালিমের বাংলাদেশী ধরন ইতিহাসবিদগণে মতে হায়দ্রাবাদের নিজামদের আরব সৈন্যরা হারিশা এনেছিল হায়দ্রাবাদে। বিংশ শতকে হালিম জনপ্রিয়করণে সবচেয়ে বেশি অবদান রেখেছিলেন সুলতান সাইফ নাওয়াজ জং বাহাদুর।
নিজামদের যুগ অবসান হওয়ার পর ১৯৫০-এর দশকে হায়দ্রাবাদের ইরানি খাবার হোটেলগুলোতে সর্বপ্রথম হালিম বিক্রি শুরু হয়।
প্রস্তুত প্রণালী
হালিমের মূল উপাদান বিভিন্ন রকমের ডাল, গম, বার্লি, সুগন্ধি চাল এবং গোশত। প্রথমে বিভিন্ন ডাল কয়েক ঘণ্টা পানিতে ভিজিয়ে রাখতে হয়। তারপর সেই ডাল, চাল ও গম সিদ্ধ করা হয়। তারপর পরিমাণমত পেঁয়াজ বাটা, রসুন বাটা, আদা বাটা, এলাচ, মরিচ গুড়ো, হলুদ গুড়ো, দারুচিনি ও গরম মশলাসহ আলাদা পাত্রে গোশত কষিয়ে নিতে হয়। তারপর সিদ্ধ ডাল, চাল ও গম কষানো মাংসের সাথে মিশিয়ে এর সাথে পরিমাণমত পানি ও লবণ যোগ করে প্রায় ঘণ্টাখানেক রান্নার হালিশ তৈরি হয় ।
হালিম পরিবেশনের সময় সাথে যোগ করা হয় পেঁঁয়াজের বেরেস্তা, সবুজ ধনেপাতা, আদা, কাঁচা মরিচ ও লেবু। স্থানভেদে এবং রাঁধুনিভেদে হালিমের প্রস্তুত প্রণালী ভিন্ন হয়।
ইয়ারা শাহিদি
ইয়ারা সাইয়েহ শাহিদি (জন্ম ফেব্রুয়ারি ১০, ২০০০) হলেন একজন মার্কিন অভিনেত্রী, মডেল এবং একজন সক্রিয়তাবাদী ব্যক্তি। তিনি জনপ্রিয় মার্কিন টেলিভিশন চ্যানেল এবিসি-এ প্রচারিত হাস্যরসমূলক ধারাবাহিক ব্লাক-ইশ (২০১৪–বর্তমান)-এ "জোয়ি জনসন" ভূমিকায় এবং একই টেলিভিশন চ্যানেলে প্রচারিত একই ধারাবাহিকটির কালক্রমভিত্তিক আরেকটি ধারাবাহিক গ্রোউন-ইশ (২০১৮-বর্তমান)-এ অভিনয় করার জন্য বিশেষ ভাবে পরিচিত।
প্রাথমিক জীবন
শাহিদির জন্ম, মার্কিন যুক্তরাষ্ট্রের মিনেসোটা রাজ্যের মিনেপলিস শহরে, মাতা "কেরি সাল্টার শাহিদি", যিনি একজন আফ্রিকান-মার্কিন এছাড়াও চক্টো বংশধর, এবং একজন ইরানী-মার্কিন পিতার পরিবারে, তার পিতার নাম অাফশিন শাহিদি, তিনি পেশায় একজন আলোকচিত্ৰকার। যখন ইয়ারার বয়স ছিল মাত্র ৪ বছর, তখন তার পিতা আফশিনের কাজের জন্ম তাদের পরিবার মার্কিন যুক্তরাষ্ট্রের ক্যালিফোর্নিয়া রাজ্যে চলে আসে। তিনি মার্কিন শিশু অভিনয়শিল্পী এবং মডেল সাঈদ শাহিদি-এর বড় বোন, এবং তাদের "এহসান" নামে একজন ছোট ভাই রয়েছে। জনপ্রিয় মার্কিন র‍্যাপার নাস তাদের চাচাতো ভাই। কেরি শাহিদি বলেন, ইয়ারা নামটির ফার্সি ভাষায় অনুবাদ করলে দাড়ায় "এমন কেউ, যে কিছু করতে সক্ষম, অথবা এমন কেউ যে কোন কিছু ভালভাবে করতে শক্তিশালী এবং চতুর"।
কর্মজীবন
তার যখন মাত্র ৬ বছর, তখন তিনি তার অভিনয় জীবনের যাত্রা শুরু করেন, যেখানে তিনি বিভিন্ন প্রতিষ্ঠানের হয়ে ছোট পর্দায় এবং প্রচ্ছদের বিজ্ঞাপন প্রচারাভিজানে হাজির হয়েছেন, যেগুলোর মধ্যে ম্যাকডোনাল্ডস, রাল্ফ লওরেন, টার্গেট, গ্যাপকিডস, ডিজনি, গাস কিডস এবং দ্য চিলড্রেনস প্লেস-এর মত জনপ্রিয় প্রতিষ্ঠানও অন্যতম। তিনি প্রায়ই তার মায়ের এবং ছোট ভাইয়ের সাথে বিভিন্ন প্রচ্ছদভিত্তিক এবং সম্প্রচারমূলক প্রতিষ্ঠানেরের হয়ে প্রচারাভিজানে কাজ করেছেন।
২০১৪ সালের সেপ্টেম্বর মাসে, শাহিদি মার্কিন টেলিভিশন চ্যানেল এবিসি-এ প্রচারিত প্রতিদিনকার হাস্যরসমূলক ধারাবাহিক ব্লাক-ইশ-এ ১৪ বছর বয়সী জোয়ি জনসন হিসেবে অভিনয় করা শুরু করেন। ২০১৪ সালের ডিসেম্বর মাসে, "হাস্যরসমূলক ধারাবাহিকে সেরা সাহায্যকারী অভিনেত্রী"-বিভাগে তিনি এনএএসিপি ইমেজ অ্যাওয়ার্ড পুরস্কার জিতে নেন।
২০১৬ সালে, তিনি মার্কিন যুক্তরাষ্ট্রের নিউ ইয়র্ক শহর ভিত্তিক মডেলিং প্রতিষ্ঠান "নিউ ইয়র্ক'স উইমেন ম্যানেজমেন্ট মডেলিং এজেস্সি"-এর সাথে উইমেন ইন কালার শব্দবুলির আরো নারীদের বিভিন্নভূমিকায় দেখার আশা ব্যক্ত করে একটি "প্লাটফর্ম" হিসেবে এনে চুক্তিবদ্ধ হন।
রাহুল অ্যায়র
রাহুল অ্যায়র(Rahul Balasaheb Aware), (জন্ম ১৯৯১ সালের ২ নভেম্বর) একজন ভারতীয় পুরুষ ফ্রিস্টাইল কুস্তিগীর। যিনি ২০১৮ সালে কমনওয়েলথ গেমসে ৫৭ কেজির ফ্রিস্টাইল শ্রেণিতে স্বর্ণপদক জিতেছেন।
প্রাথমিক জীবন
রাহুল মহারাষ্ট্রের বিদ জেলার, তালুক পটোডা থেকে এসেছেন। রাহুলের বাবা সকল পরিবার নিয়ে ছোটো গ্রাম দিঘল-মালেওয়াদি থেকে পটোডা চলে আসেন।
কর্মজীবন
২০০৯ জুনিয়র এশিয়ান রেসলিং চ্যাম্পিয়নশিপ - রাহুল স্বর্ণপদক পদক জিতেছিলেন।
২০১৮, ২১তম কমনওয়েলথ গেমসে ৫৭ কেজি ফ্রিস্টাইল - রাহুল স্বর্ণপদক জিতেছিলেন।
ন্যাশনাল চ্যাম্পিয়নশিপস - গোল্ড মেডেলিস্ট (৫ বার)
২০১১, এশিয়ান কুস্তি চ্যাম্পিয়নশিপ, তাশখন্দ
২০১১ সালে, তাশখন্দ, উজবেকিস্তানে এশিয়ান কুস্তি চ্যাম্পিয়নশিপ টুর্নামেন্টে, রাহুল পুরুষদের ফ্রিস্টাইল ৫৫ কেজি বিভাগে ব্রোঞ্জ পদক জিতেছিলেন।
প্রথম রাউন্ডে, রাহুল কাজাখস্তানের রাসুল কালিয়ভকে ৩: ১ ব্যবধানে হারান। পরের রাউন্ডে তিনি দক্ষিণ কোরিয়ার কেওং-ইয়াং এর কাছে ১:৩ হেরে যান। রেপচার্জ রাউন্ডের জন্য যোগ্যতা অর্জন করতে সক্ষম হওয়ার পর, তার প্রথম রেপচার্জের প্রতিদ্বন্দ্বী [উজবেকিস্তান]এর নাসিবুলা কুরবানভ ছিলেন এবং তাকে ৩: ১ ব্যবধানে হারান। তিনি সিরিয়া থেকে ফিরাস আল আলী রিফাইয়ের বিরুদ্ধে ৫:০ ব্যবধানে জয় লাভ করে ব্রোঞ্জ পদক জিতে নেন।
২০১১, কমনওয়েলথ চ্যাম্পিয়নশিপস, মেলবোর্ন
২০১১ সালে, মেলবোর্ন, কমনওয়েলথ চ্যাম্পিয়নশিপসে, রাহুল পুরুষের ফ্রিস্টাইল ৫৫ কেজি বিভাগে স্বর্ণপদক জিতেছিলেন, কানাডা গিলবার্ট মুসান্নাজাকে এবং স্কটল্যান্ডের ক্রেগ ম্যাকেননাকে পরাজিত করেন।
২০১৬, রিও অলিম্পিকস
রেসলিং ফেডারেশন অব ইন্ডিয়া (ডব্লিউএফআই), ২০১৬ রিও অলিম্পিকসের ভারতীয় কুস্তি দলে ৫৭ কেজি বিভাগে অলিম্পিকের বিভাগে সন্দীপ তোমারের সুযোগ পাওয়া, মঙ্গোলিয়া প্রশিক্ষণ ক্যাম্পে যাওয়ার ভিসার কথা এবং কুইকাইফায়ারের প্রতিদ্বন্দ্বিতা করার সুযোগ পাচ্ছেন না জানতে পারায়, রাহুল জর্জিয়াতে একটি প্রশিক্ষণ ক্যাম্পে যাওয়ার পথে ভারতীয় কুস্তি দল পরিত্যাগ করেন। যদিও দিল্লিতে নির্বাচন ট্রায়ালে, রাহুল শীর্ষে উঠে আসেন, সন্দীপ তমারকে চূড়ান্তভাবে পরাজিত করেন এবং অমিত দাহিয়া তৃতীয় হন। ডব্লিউএফআই তাদের সিদ্ধান্তের পক্ষে যুক্তি তুলে ধরেছেন যে, যেহেতু সাম্প্রতিক সময়ে অলিম্পিকের চূড়ান্ত প্রতিযোগিতার যাওয়ার এশিয়ান অলিম্পিক কোয়ালিফাইং টুর্নামেন্টেে রাহুল তার অলিম্পিকে যাওয়ার কোটা জেতার সুযোগ নষ্ট করেছেন তাই তারা মঙ্গোলিয়া ইভেন্টের জন্য ৫৭ কেজি বিভাগে দ্বিতীয় সেরা কুস্তিগীর সন্দীপ তমারকে সুযোগ দিয়েছেন।
কারামান বেয়লিক
কারামান বেইলিক বা কারামান রাজবংশ (Modern Turkish: Karamanoğulları, Karamanoğulları Beyliği) ছিলে আনাতোলিয়া কেন্দ্রিক অন্যতম বেইলিক। বর্তমান কারামান প্রদেশে এর অবস্থান ছিল। ১৪৮৭ সালে পতনের পূর্ব পর্যন্ত কারামান রাজবংশ ছিল সবচেয়ে শক্তিশালী আনাতোলীয় বেইলিক।
ইতিহাস
মঙ্গোলদের হামলার কারণে ১২৩০ সালে কারামানিদের পূর্বপুরুষ হোজ্জা সাদউদ্দিন ও তার ছেলে নুর সুফি বে আরান থেকে অভিবাসী হয়ে সিভাসে এসেছিলেন।
কারামানিরা অগুজ তুর্কিদের সালুর গোত্রের সদস্য ছিল। তারা আফশার গোত্রের সদস্য বলেও মত রয়েছে। এই গোত্র বাবাই বিদ্রোহে অংশ নেয়। পরবর্তীতে লারেন্দ শহরের কাছে পশ্চিম তোরোস পর্বতমালার দিকে সরে আসে এবং সেলজুকদের অধীনে দায়িত্বে নিয়োজিত হয়। নূর সুফি এখানে কাঠুরে হিসেবে কাজ করতেন। তার ছেলে কারামউদ্দিন কারামান বে ১৩শ শতাব্দীর মধ্যভাগে সিলিসিয়ার পার্বত্য এলাকায় কিছুটা নিয়ন্ত্রণ স্থাপন করেছিলেন।
আক্কাম্মা চেরিয়ান
আক্কাম্মা চেরিয়ান ভারতের কেরলার ট্রাভাঙ্কোর থেকে একজন ভারতীয় স্বাধীনতা কর্মী ছিলেন।
কারামান বেয়লিক
ইতিহাস
চতুর্থ কিলিজ আরসালান ও দ্বিতীয় কায়কাউসের মধ্যকার দ্বন্দ্বের ফলে সীমান্তবর্তী গোত্রসমূহ কার্যত স্বাধীন হয়ে পড়ে। কারামান বে এসময় কায়কাউসকে সমর্থন দেন। কিন্তু আরসালান মঙ্গোল ও সুলাইমান মুইনউদ্দিনের সহায়তা পেয়েছিলেন।
সেলজুকদের সাথে কারামানিদের সুসম্পর্ক থাকলেও তা স্থায়ী হয়নি। দ্বিতীয় কায়কাউসকে সমর্থনের অংশ হিসেবে ১২৬১ সালে কারামান বে ও তার দুই ভাই জয়নুল-হাজ এবং বুনসুজ ২০,০০০ যোদ্ধা নিয়ে কোনিয়ার দিকে অগ্রসর হন। সেলজুক ও মঙ্গোলদের জোট বাহিনী কারামানিদের পরাজিত করে এবং কারামান বের দুই ভাই বন্দী হন।
আক্কাম্মা চেরিয়ান
প্রাথমিক জীবন এবং শিক্ষা
তিনি ১৯০৯ সালের ১৪ ফেব্রুয়ারি ট্রাভাঙ্কোরের কাঞ্জিরাপল্লিতে একটি নাসরানি পরিবারে (কারিপ্পাপারাম্বিল) থমম্যান চেরিয়ান এবং আন্নাম্মা কারিপপারামবিলের দ্বিতীয় কন্যা হিসাবে জন্মগ্রহণ করেন। তিনি কাঞ্জিরাপল্লির গভর্নমেন্ট গার্লস হাই স্কুল এবং চ্যাঙ্গানাচেরির সেন্ট জোসেফ হাই স্কুল থেকে শিক্ষা লাভ করেন। তিনি এর্নাকুলামের সেন্ট টেরেসা কলেজ থেকে ইতিহাসে বিএ ডিগ্রি অর্জন করেন।
কারামান বেয়লিক
ইতিহাস
১২৬২ কারামান বে মারা যাওয়ার পর তার বড় ছেলে মুহাম্মদ নেতা হন। তিনি সেলজুক ও ইলখানাতের বিরুদ্ধে তুর্ক গোত্রসমূহের সাথে মিত্রতা স্থাপন করেন। ১২৭৬ সালে মঙ্গোলদের বিরুদ্ধে হাতিরোগলু শামসুইদ্দিন বের অভ্যুত্থানের সময় কারামানিরা কয়েকবার মঙ্গোল-সেলজুক বাহিনীকে পরাজিত করে। ১২৭৭ সালে গোকসুর যুদ্ধে সেলজুকরা পরাজিত হয়। ১২ মে মুহাম্মদ বে কোনিয়া দখল করে জিমরিকে ক্ষমতায় বসান। তবে শেষপর্যন্ত তিনি সেলজুক ও মঙ্গোল বাহিনীর কাছে পরাজিত হন এবং তার কয়েকজন ভাইসহ ১২৭৮ সালে তাকে হত্যা করা হয়।
আক্কাম্মা চেরিয়ান
প্রাথমিক জীবন এবং শিক্ষা
১৯৩১ সালে তার শিক্ষা শেষ করার পর, তিনি সেন্ট মেরি'স ইংলিশ মিডিয়াম স্কুল, এডাক্কারাতে শিক্ষক হিসাবে কাজ করেন, যেখানে তিনি পরে প্রধান শিক্ষিকা হন। তিনি প্রায় ছয় বছর এই প্রতিষ্ঠানে কাজ করেছিলেন এবং এই সময়ের মধ্যে তিনি ট্রাই ট্রেনিং কলেজ থেকে এল টি ডিগ্রিও করেছিলেন
কারামান বেয়লিক
ইতিহাস
ব্যর্থতা সত্ত্বেও কারামানিরা মামলুকদের সহায়তায় ক্ষমতা বৃদ্ধি করতে থাকে। ১৪শ শতাব্দীর শুরুর দিকে কারামানিরা আরো দুইবার কোনিয়া দখল করেছিল। তবে দুইবারই তাদের উৎখাত করা হয়। ইলখানাতের পতনের পর কারামানিদের ক্ষমতা সম্প্রসারিত হয়। আলাউদ্দিন আলি বে উসমানীয় শহর বেইশেহির দখল করেছিলেন। তবে উসমানীয় দ্রুত তা পুনরুদ্ধার করে কোনিয়ার দিকে যাত্রা করে। এরপর দুই পক্ষের মধ্যে চুক্তি সম্পাদিত হয়। সুলতান প্রথম বায়েজিদের শাসনামল পর্যন্ত দুই পক্ষের মধ্যে শান্তি বিরাজ করছিল।
আক্কাম্মা চেরিয়ান
মুক্তিযোদ্ধা
১৯৩৮ সালের ফেব্রুয়ারী মাসে, ট্রাভাঙ্কোর প্রদেশ কংগ্রেস গঠিত হয় এবং আকাম্মা স্বাধীনতার সংগ্রামে যোগ দেওয়ার জন্য তার শিক্ষকতা কর্মজীবন ত্যাগ করেন।
কারামান বেয়লিক
ইতিহাস
আলাউদ্দিন আলি বের বড় ছেলে মুহাম্মদ বেকে তৈমুর কারামানি অঞ্চলের নিয়ন্ত্রণ প্রদান করেছিলেন। ১৪০৩ সালে প্রথম বায়েজিদের মৃত্যুর পর উসমানীয় সাম্রাজ্যে রাজনৈতিক সংকট দেখা দেয় এবং গৃহযুদ্ধ শুরু হয়। এই সুযোগে মুহাম্মদ বে বুরসার দিকে অগ্রসর হয়ে শহর দখল করেন। তবে বায়েজিদ পাশা তাকে বন্দী করে কারাগারে প্রেরণ করেছিলেন। পরে তাকে ক্ষমা করা হয়।
আক্কাম্মা চেরিয়ান
কাউদিয়ার প্রাসাদে সমাবেশ
রাজ্য কংগ্রেসের উপর নিষেধাজ্ঞা প্রত্যাহার করতে অ্যাকামা চেরিয়ান থাম্পানুর থেকে মহারাজা চিথিরা থিরুনাল বলরামা ভার্মার কৌদিয়ার প্রাসাদে একটি গণ সমাবেশের নেতৃত্ব দেন। আন্দোলনকারী জনতা দেওয়ান, সিপি রামস্বামী আইয়ারকে বরখাস্ত করারও দাবি করেছিল, যার বিরুদ্ধে রাজ্য কংগ্রেস নেতারা বেশ কয়েকটি অভিযোগ তুলেছিলেন। ২০,০০০ জন লোকের সমাবেশে ব্রিটিশ পুলিশ প্রধান তার লোকদের গুলি চালানোর নির্দেশ দেন। আকামা চেরিয়ান চিৎকার করে বললেন, "আমি নেতা; অন্যদের হত্যা করার আগে আমাকে প্রথমে গুলি কর"। তার সাহসী কথা পুলিশ কর্তৃপক্ষকে তাদের আদেশ প্রত্যাহার করতে বাধ্য করে। খবরটি শুনে এম কে গান্ধী তাকে 'ত্রাভাঙ্কোরের ঝাঁসি রানি' বলে অভিহিত করেছিলেন। ১৯৩৯ সালে নিষিদ্ধ আদেশ লঙ্ঘনের জন্য তাকে গ্রেপ্তার করা হয়েছিল এবং দোষী সাব্যস্ত হয়েছিল।
কারামান বেয়লিক
ইতিহাস
মুহাম্মদ বের বন্দীত্বকালে রামাজানোগলু আলি বে তারসুস শহর দখল করেছিলেন। মুহাম্মদ বের ছেলে মুস্তাফা বে দামেস্ক ও মিশরের আমিরদের দ্বন্দ্বের সময় শহর পুনরুদ্ধার করেছিলেন। এরপর মিশরের সুলতান সাইফউদ্দিন ইনাল শহর পুনরুদ্ধারের জন্য একটি বাহিনী পাঠান। কারামানিদের পরাজয়ের পর মামলুকরা কোনিয়ার ক্ষতিসাধন করে। মুহাম্মদ বে কোনিয়া ত্যাগ করে চলে যান। রামাজানোগলু আলি বে তাকে বন্দী করতে সক্ষম হন। মুহাম্মদ বে বাকি জীবন মিশরে নির্বাসিত অবস্থায় কাটান।
উসমানীয়দের বিরুদ্ধে পরিচালিত ভার্না‌র ক্রুসেডের সময় কারামানি শাসক ইবরাহিম বে আঙ্কারা ও কুতাহিয়ায় হামলা চালান। ইতিমধ্যে উসমানীয় সুলতান দ্বিতীয় মুরাদ হাঙ্গেরীয় ক্রুসেডারদের পরাজিত করে ফিরছিলেন। ইবরাহিম বে এরপর উসমানীয়দের সকল শর্ত মেনে নিয়েছিলেন। ১৪৮৭ সালে উসমানীয়দের হাতে কারামান রাজ্যের সমাপ্তি ঘটে।
আক্কাম্মা চেরিয়ান
কারাবাস
স্বাধীনতা সংগ্রামের সময় আক্কাম্মা দুইবার কারাবরণ করেন।
কারামান বেয়লিক
স্থাপত্য
কারামানিদের নির্মিত অনেক মসজিদ, হাম্মাম, ক্যারাভেনসরাই, মাদ্রাসা বর্তমানে টিকে আছে। উল্লেখযোগ্য স্থাপনার মধ্যে রয়েছে:
আক্কাম্মা চেরিয়ান
রাজ্য কংগ্রেসের বার্ষিক সম্মেলন
রাজ্য কংগ্রেসের প্রথম বার্ষিক সম্মেলনটি নিষেধাজ্ঞা থাকা সত্ত্বেও ২২ এবং ২৩ ডিসেম্বর ১৯৩২ সালে ভাট্টিওরকাভুতে অনুষ্ঠিত হয়েছিল। রাজ্য কংগ্রেসের প্রায় সব নেতাকে গ্রেফতার করে কারারুদ্ধ করা হয়। আকাম্মা, তার বোন রোসাম্মা পুন্নোস (এছাড়াও একজন স্বাধীনতা সংগ্রামী, এমএলএ, এবং ১৯৪৮ সাল থেকে একজন সিপিআই নেতা) সহ গ্রেফতার হন এবং ১৯৩৯ সালের ২৪ ডিসেম্বর জেলে যান। তাদের এক বছরের কারাদণ্ড দেওয়া হয়। কারাগারে তাদের অপমান ও হুমকি দেওয়া হয়। কারা কর্তৃপক্ষের নির্দেশে কয়েকজন বন্দী তাদের বিরুদ্ধে অকথ্য ভাষায় গালিগালাজ করেন। পট্টম এ. থানু পিল্লাই এই বিষয়টি এম কে গান্ধীর নজরে আনেন। সিপি রামস্বামী আইয়ার অবশ্য তা অস্বীকার করেছেন। আক্কামার ভাই কেসি ভার্কি করিপ্পারাম্বিলও স্বাধীনতা আন্দোলনে অংশ নেন।
ভারত ছাড়ো আন্দোলন
আকাম্মা জেল থেকে মুক্তি পাওয়ার পর প্রদেশ কংগ্রেসের পূর্ণসময়ের কর্মী হয়ে ওঠেন। ১৯৪২ সালে তিনি এর ভারপ্রাপ্ত রাষ্ট্রপতি হন। রাষ্ট্রপতির ভাষণে তিনি ১৯৪২ সালের ৮ আগস্ট ভারতীয় জাতীয় কংগ্রেসের ঐতিহাসিক বোম্বে অধিবেশনে পাস হওয়া ভারত ছাড়ো প্রস্তাবকে স্বাগত জানান। তাকে গ্রেফতার করা হয় এবং এক বছরের কারাদণ্ড দেওয়া হয়। ১৯৪৬ সালে, নিষেধাজ্ঞার আদেশ লঙ্ঘনের জন্য তাকে গ্রেপ্তার করা হয়েছিল এবং ছয় মাসের জন্য কারারুদ্ধ করা হয়েছিল। ১৯৪৭ সালে, তিনি সি পি রামাস্বামী আইয়ারের স্বাধীন ট্রাভাঙ্কোরের আকাঙ্ক্ষার বিরুদ্ধে আওয়াজ তোলার সাথে সাথে তাকে আবার গ্রেপ্তার করা হয়েছিল।
স্বাধীন ভারতে জীবন
স্বাধীনতার পর ১৯৪৭ সালে কাঞ্জিরাপল্লি থেকে ত্রিবাঙ্কুর বিধানসভায় বিনা প্রতিদ্বন্দ্বিতায় নির্বাচিত হন আকাম্মা। ১৯৫১ সালে, তিনি ভি ভি ভার্কে মান্নামপ্লাক্কালকে বিয়ে করেন, যিনি একজন স্বাধীনতা সংগ্রামী এবং ট্রাভাঙ্কোর কোচিন লেজিসলেটিভ অ্যাসেম্বলির সদস্য ছিলেন। তাদের এক ছেলে ছিল, জর্জ ভি ভার্কি, একজন প্রকৌশলী। ১৯৫০-এর দশকের গোড়ার দিকে, তিনি লোকসভার টিকিট না পেয়ে কংগ্রেস পার্টি থেকে পদত্যাগ করেন এবং ১৯৫২ সালে, তিনি মুভাত্তুপুঝা নির্বাচনী এলাকা থেকে স্বতন্ত্র হিসাবে সংসদীয় নির্বাচনে ব্যর্থ হন। ১৯৫০-এর দশকের গোড়ার দিকে, যখন দলগুলির মতাদর্শ পরিবর্তন হচ্ছিল, তখন তিনি রাজনীতি ছেড়ে দিয়েছিলেন। তার স্বামী ভিভি ভার্কি মান্নামপ্লাকল, চিরক্কাদাভু। ১৯৫২ থেকে ১৯৫৪ সাল পর্যন্ত কেরালা বিধানসভায় বিধায়ক হিসেবে দায়িত্ব পালন করেন। ১৯৬৭ সালে, তিনি কংগ্রেস প্রার্থী হিসাবে কাঞ্জিরাপলি থেকে বিধানসভা নির্বাচনে প্রতিদ্বন্দ্বিতা করেছিলেন কিন্তু কমিউনিস্ট পার্টির প্রার্থীর কাছে পরাজিত হন। পরবর্তীতে তিনি মুক্তিযোদ্ধা পেনশন উপদেষ্টা বোর্ডের সদস্য হিসেবে দায়িত্ব পালন করেন।
দীপশিখা মেটি স্কুল
দীপশিখা মেটি স্কুল হল বাংলাদেশের একটি শিক্ষাপ্রতিষ্ঠান যেটি দিনাজপুর জেলার বিরল উপজেলার মঙ্গলপুর ইউনিয়নের রুদ্রপুর গ্রামে অবস্থিত। বিদ্যালয়টির ভবন আগা খান স্থাপত্য পুরস্কার ও কারি স্টোন নকশা পুরস্কার জিতেছে।
ইতিহাস
বিরল উপজেলার রুদ্রাপুর গ্রামে কোন শিক্ষাপ্রতিষ্ঠান না থাকার দরুন ১৯৯৯ সালের ১ সেপ্টেম্বর একটি বিদ্যালয় গড়ে তোলে। বর্তমানে বিদ্যালয়টিতে শিশু থেকে দশম শ্রেণী পর্যন্ত পড়ানো হয়।
ভবন
২০০৫ সালের সেপ্টেম্বর মাসে বিরল উপজেলার রুদ্রাপুর গ্রামে মেটির মাটির স্কুলঘর নির্মাণ শুরু হয়। জার্মানির "শান্তি" নামের এক দাতাসংস্থা একাজে অর্থায়ন করে। অস্ট্রিয়ার লিজ বিশ্ববিদ্যালয়ের শিক্ষার্থীরা দীপশিখা প্রকল্পের কর্মীরা ইমারতটি নির্মাণের সাথে যুক্ত ছিলেন। জার্মান স্থপতি অ্যানা হেরিঙ্গার ও এইকে রোওয়ার্গ এই ইমারতটির নকশা করেন।
ইমারতটি নির্মাণে ব্যবহার করা হয়েছে মাটি, খড়, বালু ও বাঁশ, দড়ি, খড়, কাঠ, টিন, রড, ইট ও সিমেন্ট। মাটি ও খড় মেশানো কাদা দিয়ে তৈরি করা হয়েছে এর দেয়াল দেয়ালের ভিতের ওপর দেওয়া হয়েছে আর্দ্রতারোধক।
ইমারতটির দেয়ালের প্লাস্টারে ব্যবহার করা হয়েছে মাটি ও বালু। মেঝের প্লাস্টারের জন্য পামওয়েল ও সাবানের পেস্ট ব্যবহার করা হয়েছে। ইমারতটিতে বাইরে থেকে প্লাস্টার করা হয় নি।
ইমারতটির ৯ ফুট উচ্চতার ওপরে প্রথম তলায় ছাদ হিসেবে বাঁশ বিছিয়ে ও বাঁশের চাটাই দিয়ে মাটির আবরণ দেওয়া হয়েছে। ১০ ফুট উচ্চতার ওপরে দোতলার ছাদে বাঁশের সাথে কাঠ ব্যবহার করা হয়েছে। ওপরে বৃষ্টির পানি প্রতিরোধ করার জন্য দেওয়া হয়েছে টিন। কোথাও ইট ব্যবহার করা না হলেও ঘরের কাঠামো হিসেবে ইট ব্যবহার করা হয়েছে।
ইমারতটি নির্মাণে জার্মানি ও অস্ট্রিয়ার ১০ জন শিক্ষার্থীর সাথে ১৯ জন স্থানীয় শ্রমিক যুক্ত ছিলেন। শিক্ষাপ্রতিষ্ঠানটির ভবন মাটির তৈরি একটি দোতলা ভবন যার আয়তন ৮,০০০ বর্গফুট। ভবনটি নির্মাণে ব্যয় হয়েছে ১৭ লাখ টাকা।
পুরস্কার
২০০৮ সালে ইমারতটি আগা খান স্থাপত্য পুরস্কার জিতেছিল। এছাড়া, আনা হেরিংগার ২০০৯ সালে ইমারতটি নকশা করার জন্য কারি স্টোন নকশা পুরস্কারে ভূষিত হন।
ননীহাট রেলওয়ে স্টেশন
ননিহাট রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপের দুমকা-ভাগলপুর লাইনের একটি রেলওয়ে স্টেশন। স্টেশনটি ভারতের ঝাড়খণ্ড রাজ্যের দুমকা জেলার ননিহাটের হেথ বারায় ননিহাট স্টেশন রোডের পাশে অবস্থিত।
ইতিহাস
ভাগলপুর জংশন রেলওয়ে স্টেশন থেকে মন্দার হিল রেলওয়ে স্টেশন শাখা পর্যন্ত মিটার-গেজ রেলপথটি ১৯০৭ সালে খোলা হয়। শাখাটি ব্রডগেজে রূপান্তরিত হয় ২০১২ সালের ২৩ শে ডিসেম্বর মন্দার হিল থেকে হান্সডিহা পর্যন্ত একটি নতুন রেলপথ চালু হয় এবং ২০১৪ সালের জুন মাসে দুমকা থেকে বারপালাসি রুটটি পুনর্নির্মাণ করা হয় এবং অবশেষে ২০১৫ সালে পুরো ট্র্যাকটি চালু হয়।
জিলিঞ্জার (কোম্পানি)
মেটালবাউ কার্ল জিলিঞ্জার অস্ট্রিয়ার অন্যতম প্রাচীন ধাতব শিল্প সংস্থা। হিমেলবার্গ, কের্ন্‌টেনে অবস্থিত পারিবারিক ব্যবসার এই প্রতিষ্ঠান প্রতিষ্ঠিত হয়েছিল ১৫১৬ সালে।
১৮৭৪ সাল থেকে সংস্থাটি জিলিঞ্জার এবং অফনার পরিবার দ্বারা পরিচালিত। আজও এটি ধাতব সরঞ্জাম উৎপাদন এবং নির্মাণ কাজ অব্যাহত রেখেছে।
জর্জ মার্শাল
থাম্ব|ডোডোনা ম্যানর, ১৯ শতকে জর্জ মার্শাল এবং তার স্ত্রী ক্যাথরিনের বাড়ি এবং বাগান জর্জ ক্যাটলেট মার্শাল, জুনিয়র (George Catlett Marshall, Jr) (জন্ম: ৩১ ডিসেম্বর, ১৮৮০ - মৃত্যু: ১৬ অক্টোবর, ১৯৫৯) মার্কিন যুক্তরাষ্ট্রের একজন সেনা নায়ক, সেনা প্রধান, স্বরাষ্ট্র মন্ত্রী এবং তৃতীয় প্রতিরক্ষা মন্ত্রী।
বাংলাদেশের স্টেডিয়ামের তালিকা
থাম্ব|শের-ই-বাংলা জাতীয় ক্রিকেট স্টেডিয়াম বাংলাদেশের অন্যতম স্টেডিয়াম বাংলাদেশের বিভিন্ন জেলায় নানান রকম খেলার প্রচলন আছে। নিম্নোক্ত জায়গাগুলো বাংলাদেশের বিভিন্ন জেলার খেলার মাঠ ও ক্রীড়া অনুষ্ঠানের ভেন্যু। যেগুলোতে সাধারণত ক্রিকেট এবং ফুটবল সহ মাঠভেদে অন্যান্য খেলা হয়ে থাকে।
হিব্রু লিপি
300px|thumb|[[হিব্রু বাইবেল|হিব্রু বাইবেলের যিহোশূয় ১:১ - একটি দশম শতাব্দীর লেখা।]] হিব্রু লিপি ( আলেফ্‌বেত্‌ ইভ্‌রিত) ২২টি বর্ণ নিয়ে গঠিত একটি লিখন পদ্ধতি যা হিব্রু ভাষা ও অন্যান্য ইহুদি ভাষাসমূহ লিখতে ব্যবহার করা হয়। এদের মধ্যে ৫টি বর্ণ শব্দের শেষ অবস্থানে ভিন্ন রূপ নেয়। হিব্রু লিপি ডান থেকে বাম দিকে লেখা হয়।
হিব্রু লিপির বর্ণ তালিকা
হিব্রু লিপি ২২টি বর্ণ নিয়ে গঠিত যার মধ্যে ৫টি বর্ণ শব্দের শেষ অবস্থানে সোফিত রূপ নেয়।
দাগেশ
ঐতিহ্যগতভাবে, বেত,  গিমেল,  দালেত,  কাফ,  পে ও  তাৱ - এই ৬টি বর্ণের দুই রকম শব্দ হত: স্পর্শ ও ঊষ্ম। এই ৬টি বর্ণে ঊষ্ম শব্দ দেখানোর জন্য, বর্ণের কেন্দ্রে একটি বিন্দু ব্যবহার করা হয় যাকে বলা হয় দাগেশ্ । আধুনিক হিব্রু ভাষায় দাগেশ্ শুধু  বেত,  কাফ, ও  পে, - এই ৩টি বর্ণের শব্দ ঊষ্ম করে।
স্বর
আলেফ, হে,  ৱাৱ ও  য়োদ - এই ৪টি বর্ণ কখনো কখনো একটি ব্যঞ্জনের পরিবর্তে একটি স্বর ইঙ্গিত করে।  ও  - একটি "নিকুদ"-এর সঙ্গে একযোগে স্বর উপাধির অংশ বলে গণ্য করা হয়, তবে  ও  - বোবা বলে মনে করা হয় এবং তাদের উচ্চারণের ভূমিকা "নিকুদ"-এর উপর নির্ভরিত।
! বর্ণ !! বর্ণের নাম !! আ-ধ্ব-ব-তে বর্ণের উচ্চারণ || নিকুদ !! নিকুদ -এর নাম || নিকুদ -এর পরে বর্ণের উচ্চারণ
নিকুদ
টিকা ১: "<span style="font-family:Arial, 'DejaVu Sans Condensed', 'DejaVu Sans', 'Liberation Sans', 'Noto Sans Hebrew', Arimo, Tahoma, sans-serif; font-size:larger">ס " - প্রতিনিধিত্ব করে যেকোনো হিব্রু বর্ণ ব্যবহার করা যায়।
টীকা ২: যেসব নিকুদ দেখানোর জন্য (ৱাৱ) ব্যবহার করা হয়েছে, যেহেতু এটি শুধুমাত্র  (ৱাৱ) দ্বারা প্রতিনিধিত্ব করা যাবে।
বর্ণের সাংখ্যিক মান
thumb|260px|[[প্রাগ শহরে একটি ঘড়ি হিব্রু ভাষায়।]]
হিব্রু বর্ণ সংখ্যা বোঝাতেও ব্যবহৃত হয়।
কীবোর্ড
thumb|left|640px|[[হিব্রু কীবোর্ড]]
স্কটল্যান্ড
স্কটল্যান্ড (Scotland, Alba) যুক্তরাজ্যের অন্তর্গত একটি দেশ। এটি গ্রেট ব্রিটেন দ্বীপের উত্তরদিকের এক তৃতীয়াংশে অবস্থিত। এর দক্ষিণ-পূর্বে ইংল্যান্ডের সঙ্গে ৯৬ মাইল (১৫৪ কিলোমিটার) দীর্ঘ সীমান্ত, উত্তর ও পশ্চিমে আটলান্টিক মহাসাগর, উত্তর-পূর্বে উত্তর সাগর এবং দক্ষিণে আইরিশ সাগর অবস্থিত। মূল ভূখণ্ড ছাড়াও দেশটির ৭৯০টি দ্বীপ রয়েছে।
১৬০৩ সালে স্কটল্যান্ড ও ইংল্যান্ডের রাজবংশ রাজা প্রথম জ্যাকবের অধীনে একত্রিত হয়। ১৭০৭ সালে স্কটল্যান্ড ও ইংল্যান্ডের আইনসভা একত্রিত হয়। কিন্তু আজ পর্যন্ত স্কটল্যান্ড নিজস্ব বিচারব্যবস্থা, নিজস্ব গির্জা, নিজস্ব শিক্ষাব্যবস্থা, এমনকি নিজস্ব টাকা ধরে রেখেছে। ১৯৯৯ সাল থেকে স্কটল্যান্ডের নিজস্ব আইনসভা রয়েছে এবং তখন থেকে দেশটি স্বায়ত্বশাসিত।
স্কটল্যান্ডের উত্তরে আটলান্টিক মহাসাগর, পূর্বে উত্তর সাগর, দক্ষিণ-পূর্বে ইংল্যান্ড, দক্ষিণে সলওয়ে ফার্থ ও আইরিশ সাগর এবং পশ্চিমে আটলান্টিক মহাসাগর ও নর্থ চ্যানেল, যা আয়ারল্যান্ড ও গ্রেট ব্রিটেন দ্বীপের মধ্যে অবস্থিত। ভূ-রাজনৈতিক একতার ভিত্তিতে প্রায় ১৮৬টি দ্বীপ স্কটল্যান্ডের শাসনাধীন, যাদেরকে মোটামুটি তিনটি দলে ভাগ করা যায়। একটি হল স্কটল্যান্ডের উত্তর-পশ্চিম উপকূলের কাছে অবস্থিত হেব্রাইডস দ্বীপপুঞ্জ (অন্তঃস্থ ও বহিঃস্থ), উত্তর সাগরে অবস্থিত অর্ক্‌নি দ্বীপপুঞ্জ, এবং অর্ক্‌নি দ্বীপপুঞ্জের উত্তর-পূর্বে অবস্থিত শেটল্যান্ড দ্বীপপুঞ্জ। বাকী দ্বীপগুলির মধ্যে সবচেয়ে বড়টির নাম আরান দ্বীপ; এটি স্কটল্যান্ডের পশ্চিম উপকূলে ক্লাইড ফার্থ বা ক্লাইড উপসাগরে অবস্থিত। দ্বীপগুলিকে গণনায় ধরে স্কটল্যান্ডের মোট আয়তন ৭৮,০৮০ বর্গকিলোমিটার। অভ্যন্তরীণ জলাশয়গুলির আয়তন প্রায় ১,৫০০ বর্গকিলোমিটার।
সরকার ও রাজনীতি
১৭০৬-১৭০৭ সালে ‘ট্রিটি অব ইউনিয়ন’ পাস করে ইংল্যান্ড ও স্কটল্যান্ড ‘গ্রেট ব্রিটেন’ নামে এক রাষ্ট্রে পরিণত হয়। ১৯৬৭ সাল থেকে স্কটল্যান্ডকে নিজেদের মতো করে শাসন করার স্বপ্ন দেখছে স্কটিশরা। ১৯৭৯ ও ১৯৯৭ সালের গণভোটের পর ১৯৯৯ সালে প্রথম স্কটিশ পার্লামেন্টের যাত্রা শুরু হয়। ২০০৭ সালে আলেক্স সালমন্ডের নেতৃত্বে স্কটিশ ন্যাশনাল পার্টি (এসএনপি) সংখ্যাগরিষ্ঠতা পায়। বর্তমানে স্কটিশ পার্লামেন্টে ১২৯ আসনের মধ্যে ৬৫টি এসএনপির, ৩৮টি লেবার পার্টির ও ১৫টি রক্ষণশীল দলের।
সামরিক
বর্তমানে স্কটল্যান্ডের নিজস্ব প্রতিরক্ষা খাতে কোনো বাজেট বা ব্যয় নেই। ব্রিটিশ প্রতিরক্ষা মন্ত্রণালয় এই খাতের নিয়ন্ত্রণ করে। স্কটল্যান্ডের সামরিক চিত্র :
সংস্কৃতি
স্কটল্যান্ডের মোট জনসংখ্যার ৮৪ শতাংশ শ্বেতাঙ্গ স্কটিশ ও ৭.৯ শতাংশ ব্রিটিশ। অন্যান্য নৃতাত্ত্বিক জনগোষ্ঠীর মধ্যে আছে ১.৯ শতাংশ উপজাতি শ্বেতাঙ্গ, ১.২ শতাংশ পোলিশ, ১ শতাংশ আইরিশ, ০.৯ শতাংশ পাকিস্তানি ও ০.১২ শতাংশ কৃষ্ণাঙ্গ ক্যারিবিয়ান স্কটিশ। জনগণের ৩২.৪ শতাংশ চার্চ অব স্কটল্যান্ডের অনুসারী। রোমান ক্যাথলিক ধর্মে বিশ্বাসী ১৫.৯ শতাংশ। অন্যান্য খ্রিস্টান ৫.৫ শতাংশ, মুসলিম ১.৪ শতাংশ ও হিন্দু ০.৩ শতাংশ। জাতীয়ভাবে স্কটিশদের প্রধান উৎসব বার্নস নাইট, এডিনবার্গ ফেস্টিভ্যাল। স্কটিশদের খাদ্যাভ্যাসে আছে মার্স বার ডিপ ফ্রাইড ফিশ, রুটি, কেক ও জাউ।
আমান রেজা
আমান রেজা হলেন একজন বাংলাদেশী চলচ্চিত্র অভিনেতা ও আইনজীবী। ২০০৯ সালে ভালোবাসার শেষ নেই চলচ্চিত্রের মাধ্যমে তার অভিষেক ঘটে। তার উল্লেখযোগ্য চলচ্চিত্রগুলো হলো চালবাজ, স্টোরি অব সামারা, প্রেমী ও প্রেমী, প্রেমিক নাম্বার ওয়ান, বাজারের কুলি, বস্তির ছেলে কোটিপতি, কাজের মানুষ নায়ক ইত্যাদি।
প্রাথমিক জীবন
রেজার জন্ম ও বেড়ে উঠা বাংলাদেশের ঢাকায়। তিনি মতিঝিল সরকারি বালক উচ্চ বিদ্যালয় থেকে মাধ্যমিকের পড়াশোনা সম্পন্ন করেছেন। তিনি ইউনিভার্সিটি অব লন্ডন ইন্টারন্যাশনাল প্রোগ্রাম থেকে এলএলবি আইন (সম্মান)-এ স্নাতক সম্পন্ন করেন। তিনি বর্তমানে দ্য ওয়ার্ল্ড ইউনিভার্সিটিতে আইনে স্নাতকোত্তর পড়ছেন। তার বাবা আবু নাসের একজন ব্যবসায়ী এবং মা জাহানারা বেগম একজন যশোর জেলা বিচারক। তিনি তিন ভাইবোনের মধ্যে সবার বড়, তার ছোট দুই বোন সামিনা ও সাফিনা ওয়াহিদ।
কর্মজীবন
রেজা ২০০৮ সালে পল্টনের একটি স্টুডিওতে আলোকচিত্রী এলকে লিটনের সাহায্যে চলচ্চিত্র প্রযোজক গোলাম মোর্শেদের সঙ্গে পরিচিত হন। সেই বৈঠকের পর তিনি হাফিজ উদ্দিন পরিচালিত সেই তুফান চলচ্চিত্রে প্রথমবারের মতো অভিনয় করেন। তিনি রেজা লতিফ পরিচালিত তার অভিনীত দ্বিতীয় চলচ্চিত্র ভালোবাসার শেষ নেই-এ অভিনয় করেন, যা তার মুক্তিপ্রাপ্ত প্রথম চলচ্চিত্র।
২০১৩ সালে তিনি জাকির খানের রাঙা মন, ফারুক হোসেনের কাকতাড়ুয়া, এমএ রহিমের মার্ডার ২ মিনহাজ কিবরিয়ার শতরূপে শতবার ও ত্যাগ, আহমেদ আলী মন্ডলের প্রবাসীর প্রেম, মনসুর আলীর সংগ্রাম, জি সরকারের জান, আনোয়ার সিরাজের ভাবির আদর এবং রিকিয়া মাসুদের দ্য স্টোরি অব সামারা সহ এবছর ২৯টি চলচ্চিত্রে অভিনয় করেন।
গানচিত্র
রেজা ২০১৫ সালে বাংলাদেশী বংশোদ্ভূত ব্রিটিশ গায়ক রুবায়েত জাহান ও রাজা কাশেফের সঙ্গে একটি গানচিত্রে কাজ করেন।
ব্যক্তিগত জীবন
২০১১ সালে মলি রেজা নামের একজন স্ত্রীরোগ বিশেষজ্ঞের সঙ্গে তিনি বিবাহবন্ধনে আবদ্ধ হন। ২০১৮ সালের আগস্টে তিনি মাহাসিন রেজা আলীজা নামে একটি কন্যা সন্তানের বাবা হন।
করম সিং
জীবনের প্রথমার্ধ
করম সিংহের জন্ম ১৯১৫ সালের ১৫ সেপ্টেম্বর ব্রিটিশ ভারতের পাঞ্জাবের বার্নালা জেলার সেহনা গ্রামে। তাঁর বাবা উত্তম সিংহ ছিলেন কৃষক। সিংহও কৃষক হওয়ার ইচ্ছা করেছিলেন, তবে তিনি তাঁর গ্রাম থেকে প্রথম বিশ্বযুদ্ধের কাহিনী থেকে অনুপ্রাণিত হয়ে সেনাবাহিনীতে যোগদানের সিদ্ধান্ত নিয়েছিলেন। ১৯৪১ সালে তাঁর গ্রামে প্রাথমিক শিক্ষা শেষ করার পরে তিনি সেনাবাহিনীতে যোগ দেন।
সামরিক ক্যারিয়ার
১৯৪১ সালের ১৫ সেপ্টেম্বর তিনি শিখ রেজিমেন্টের প্রথম ব্যাটালিয়নে ভর্তি হন। দ্বিতীয় বিশ্বযুদ্ধের বার্মা অভিযানের সময় অ্যাডমিন বক্সের যুদ্ধে তার আচরণ ও সাহসের জন্য তিনি সামরিক পদক লাভ করেছিলেন । অল্প বয়স্ক, যুদ্ধ-সজ্জিত সিপাহী হিসাবে, তিনি তাঁর ব্যাটালিয়নে সহযোদ্ধাদের কাছ থেকে সম্মান অর্জন করেছিলেন। ১৯৪৭ সালে স্বাধীনতার পর প্রথমবারের মতো ভারতীয় পতাকা বাড়াতে তৎকালীন প্রধানমন্ত্রী জওহরলাল নেহেরু কর্তৃক নির্বাচিত পাঁচ সৈনিকের মধ্যে তিনি ছিলেন।
১৯৪৭ সালের যুদ্ধ
১৯৪৭ সালে ভারতবর্ষের স্বাধীনতার পর ভারত ও পাকিস্তান সংক্ষিপ্ত সময়ের জন্য কাশ্মীরের রাজ্য রাজ্যের উপর যুদ্ধ করেছিল। দ্বন্দ্বের প্রাথমিক পর্যায়ে, তিথওয়াল সহ বেশ কয়েকটি গ্রাম দখল করে পাকিস্তানের পশতুন উপজাতি মিলিশিয়ারা রাজ্যের সীমানা অতিক্রম করে। কুপওয়ারা সেক্টরের নিয়ন্ত্রণ রেখায় থাকা এই গ্রামটি ভারতের জন্য কৌশলগতভাবে গুরুত্বপূর্ণ পয়েন্ট ছিল।
১৯৪৮ সালের ২৩ শে মে, ভারতীয় সেনাবাহিনী তিথওয়ালকে পাকিস্তানি সেনাদের কাছ থেকে দখল করে, কিন্তু পাকিস্তানিরা দ্রুত অঞ্চলটি দখলের জন্য পাল্টা আক্রমণ শুরু করে। আক্রমণটি সহ্য করতে না পেরে ভারতীয় সেনারা তাদের অবস্থান থেকে তিথওয়াল রাজপথে ফিরে যায় এবং সঠিক মুহূর্তে তাদের অবস্থান পুনরায় অর্জনের জন্য প্রস্তুত হয়।
তিথওয়ালে যুদ্ধ কয়েক মাস অব্যাহত থাকায়, পাকিস্তানিরা হতাশ হয়ে বেড়ে যায় এবং ১৩ ই অক্টোবর ভারতীয়দের অবস্থান থেকে বিতাড়িত করার আশায় বিশাল আক্রমণ শুরু করে। তাদের প্রাথমিক উদ্দেশ্য ছিল তিথওয়ালের দক্ষিণে অবস্থিত রিচমার গালি এবং তিথওয়ালের পূর্বে নাস্তাচুর পথকে দখল করা। রিচমার গালিতে ১৩ ই অক্টোবর রাতে ভয়াবহ যুদ্ধের সময় ল্যান্স নায়েক  সিং একজনকে নেতৃত্ব দিচ্ছিলেন  সিক ফরওয়ার্ড পোস্ট
যদিও পাকিস্তানি সেনাবাহিনীর সংখ্যা দশ-একের চেয়ে বেশি, শিখরা বহুবার তাদের আক্রমণ প্রতিহত করেছিল। তাদের গোলাবারুদ শেষ হয়ে যাওয়ার পরে সিং তার লোকদের মূল সংস্থায় যোগদানের নির্দেশ দিয়েছিলেন, এটা জেনে যে পাকিস্তানি গোলাগুলির মাধ্যমে শক্তিবৃদ্ধি করা অসম্ভব। অন্য সৈন্যের সহায়তায় তিনি আহত দু'জনকে সাথে নিয়ে এসেছিলেন, যদিও তিনি নিজেই আহত হয়েছিলেন। ভারী পাকিস্তানের অগ্নিকাণ্ডের সময় সিং তার অবস্থানের অবস্থান থেকে এক স্থানে সরে গিয়েছিলেন, তাঁর লোকদের মনোবল বাড়িয়ে তোলেন এবং মাঝে মাঝে গ্রেনেড নিক্ষেপ করেছিলেন। দু'বার আহত হওয়া সত্ত্বেও, তিনি সরিয়ে নেওয়ার বিষয়টি প্রত্যাখ্যান করেছিলেন এবং প্রথম প্রান্তের খাঁজ ধরে রেখেছিলেন।
আক্রমণগুলির পঞ্চম তরঙ্গ চলাকালীন, দুই পাকিস্তানি সেনা সিংহের অবস্থান বন্ধ করে দিয়েছিল; সিংহ তার পরিখা থেকে লাফিয়ে বেরিয়ে এসে তাদের বেওনেট দিয়ে হত্যা করেছিলেন, পাকিস্তানিদের ব্যাপকভাবে হতাশ করেছিলেন। সিংহ এবং তার লোকেরা তখন পাকিস্তানি সেনারা অবশেষে পশ্চাদপসরণ করতে এবং তাদের অবস্থান দখল করতে না পারার আগে আরও তিনটি শত্রু আক্রমণ সফলভাবে প্রতিহত করে।
পরম বীর চক্র
১৯৫৭ সালের ১০ ই জানুয়ারী, হাবিলদার (সার্জেন্ট) সিংকে জেমার জুনিয়র কমিশনড অফিসার (জেসিও) পদে পদোন্নতি দেওয়া হয়েছিল (পরে নতুন নায়েবে সুবেদার ) জেসি -৪৪১। এর সার্ভিস নম্বর দিয়ে। ১৯৬৪সালের ১ মার্চ তাকে সুবেদার পদোন্নতি দেওয়া হয় এবং পরে সুবেদার-মেজর পদে পদোন্নতি দেওয়া হয়। ২৬ শে জানুয়ারী ১৯৬৯-এ তিনি অধিনায়কের পদমর্যাদায় সম্মাননা কমিশন পান। সিং ১৯৬৯ সালের সেপ্টেম্বরে অবসর গ্রহণ করেন।
পরবর্তী জীবন
তারপরে তাঁর স্ত্রী, গুরুদীয়াল কৌর এবং শিশুরা তাঁর অবসর জীবন অতিবাহিত করেন। ১৯৯৩ সালের ২০ জানুয়ারী সিং তাঁর গ্রামে পরলোক গমন করেন।
অন্যান্য সম্মান
থাম্ব|266x266পিক্সেল| পারম যোদ্ধা স্থলে সিংহের মূর্তি, জাতীয় যুদ্ধ মেমোরিয়াল, নয়াদিল্লি ১৯৮০ এর দশকে, শিপিং কর্পোরেশন অফ ইন্ডিয়া (এসসিআই), ভারত সরকার উদ্যোগে নৌপরিবহন মন্ত্রকের তত্ত্বাবধানে পিভিসি প্রাপকদের সম্মানে তার পনেরোটি অপরিশোধিত তেল ট্যাঙ্কার নামকরণ করেছিল। পিভিসি ট্যাঙ্কার এমটি ল্যান্স নায়েক করম সিংহ ১৯৮৮ সালের ৩০ জুলাই এসসিআই-তে প্রেরণ করা হয়েছিল, এবং পর্যায়ক্রমে যাওয়ার আগে ২৫ বছর ধরে পরিষেবা দিয়েছিলেন। সরকার তাঁর সম্মানে একটি স্মৃতিসৌধও তৈরি করেন ਸੰਗਰুর জেলা প্রশাসনিক কমপ্লেক্সে।
ট্রেলার
থাম্ব|টুয়েলভ অ্যাংরি মেন (১৯৫৭) চলচ্চিত্রটির বিজ্ঞাপনচিত্র চলচ্চিত্র, টেলিভিশন অনুষ্ঠান বা বেতার অনুষ্ঠানের বিজ্ঞাপনচিত্র বলতে অদূর ভবিষ্যতে মুক্তি পাবে বা প্রদর্শিত হবে, এমন কোনও চলচ্চিত্র, টেলিভিশন অনুষ্ঠান বা বেতার অনুষ্ঠানের জন্য আগাম প্রচারণামূলক ও সেটির সম্পর্কে আকর্ষণ সৃষ্টি করার উদ্দেশ্যে এক ধরনের বিশেষ বিজ্ঞাপনচিত্র (অত্যন্ত স্বল্পদৈর্ঘ্যের একখণ্ড ভিডিওচিত্র), যা ঐ চলচ্চিত্র, টেলিভিশন অনুষ্ঠান বা বেতার অনুষ্ঠানের থেকে নির্বাচিত বিভিন্ন ছোট ছোট কয়েক সেকেন্ডের দৃশ্যখণ্ড (বা শ্রাব্যখণ্ড) নির্দিষ্ট বিন্যাসে জোড়া লাগিয়ে প্রস্তুত করা হয়। একে ইংরেজি ভাষায় "ট্রেইলার" (Trailer) বলা হয়। চলচ্চিত্রের বিজ্ঞাপনচিত্রের মাধ্যমে দর্শক ঐ চলচ্চিত্র, টেলিভিশন অনুষ্ঠান বা বেতার অনুষ্ঠান সম্পর্কে আংশিক বা পুরোপুরি ধারণা লাভ করতে পারে। দর্শকদেরকে অনুষ্ঠানটি দেখতে আকৃষ্ট করার উদ্দেশ্যে এই বিজ্ঞাপনচিত্রে কারিগরি দক্ষতা এবং সৃজনশীলতা প্রয়োগ করা হয়।
ইংরেজিতে "ট্রেইলার" বলতে এমন কিছুকে বোঝায়, যা অন্য কিছুকে অনুসরণ করে। শুরুর দিকে প্রেক্ষাগৃহে একটি চলচ্চিত্র প্রদর্শনী শেষ হবার পরে ভবিষ্যতে মুক্তি পাবে, এমন অন্য একটি চলচ্চিত্রের একটি ছোট বিজ্ঞাপনচিত্র পর্দায় প্রদর্শন করা হত। এ কারণে এগুলিকে ইংরেজিতে "ট্রেইলার" বলা হত। তবে বর্তমানে চলচ্চিত্র প্রদর্শনের আগেই এগুলি পর্দায় দেখানো হয়। চলচ্চিত্রের বিজ্ঞাপনচিত্র বর্তমানে ডিভিডি এবং ব্লু-রে ডিস্ক এর পাশাপাশি ইন্টারনেট এবং মোবাইল ফোনে জনপ্রিয়তা পেয়েছে। বাৎসরিক আন্তর্জালে দেখা ১ হাজার কোটি ভিডিওর মধ্যে চলচ্চিত্র ট্রেইলার এর অবস্থান ৩য়। ১ম এবং ২য় অবস্থান ধরে রেখেছে খবর এবং সাধারণ ব্যবহারকারীদের তৈরিকৃত ভিডিও। বর্তমানে টেলিভিশন অনুষ্ঠান, ভিডিও খেলা, বই এবং বিভিন্ন অনুষ্ঠান বা সঙ্গীত পরিবেশনা অনুষ্ঠানের বিজ্ঞাপন হিসেবেও বিজ্ঞাপনচিত্র বা ট্রেইলার ব্যবহৃত হয়ে থাকে।
আল-মুতাসিম
আবু ইসহাক মুহাম্মদ ইবনে হারুনুর রশিদ (أبو إسحاق عباس بن هارون الرشيد; ৭৯৬ –৫ জানুয়ারি ৮৪২) (আল মুতাসিম বিল্লাহ নামে বেশি পরিচিত) ছিলেন ৮ম আব্বাসীয় খলিফা। ৮৩৩ সাল থেকে ৮৪২ সালে মৃত্যুর আগ পর্যন্ত তিনি শাসন করেন। তিনি তার সৎভাই আল মামুনের উত্তরসুরি হন। আল মামুনের অধীনে তিনি সামরিক কমান্ডার ও গভর্নর ছিলেন। তার আমলে তুর্কি দাস সৈনিকদের সূচনা হয়। তাদের জন্য সামারায় নতুন রাজধানী স্থাপন করা হয়। পরবর্তীতে তুর্কিরা দ্রুত আব্বাসীয় সরকারে প্রভাবশালী হয়ে উঠে। তিনি তার পূর্বসূরি আল মামুনের মত মুতাজিলাদের প্রতি সমর্থন অব্যাহত রাখেন। এসময় প্রশাসনের কেন্দ্রীকরণ, আঞ্চলিক গভর্নরদের ক্ষমতা হ্রাস করা হয়। আল মুতাসিমের শাসনে বেশ কিছু অভ্যন্তরীণ যুদ্ধ সংঘটিত হয়। তিনি ৮৪২ সালে মৃত্যুবরণ করেন।
আল জাজিরার উপস্থাপকদের তালিকা
দোহায় অবস্থিত এবং কাতার সরকারের অর্থায়নে পরিচালিত আন্তর্জাতিক সংবাদ সংস্থা আল জাজিরা মিডিয়া নেটওয়ার্কের উপস্থাপকদের একটি তালিকা নীচে দেওয়া হল। সাম্প্রতিক বছরগুলোতে আল জাজিরা বিশ্বব্যাপী ইংরেজি ভাষার সম্প্রচার খাতের গুরুত্বপূর্ণ অংশ হয়ে উঠেছে। প্রথমে আল জাজিরা ইংরেজি চ্যানেল তৈরি এবং তারপর কারেন্ট টিভি কেনার মাধ্যমে। ২০১৩ সালে আল জাজিরা মার্কিন যুক্তরাষ্ট্র ভিত্তিক আল জাজিরা আমেরিকা চালু করে।
এই তালিকায় প্রাক্তন কর্মচারী সহ এবং বর্তমান উপস্থাপকদগণ অন্তর্ভুক্ত রয়েছেন:
বেতকাপা ইউনিয়ন
বেতকাপা ইউনিয়ন বাংলাদেশের রংপুর বিভাগের গাইবান্ধা জেলার পলাশবাড়ী উপজেলার অন্তর্গত একটি ইউনিয়ন পরিষদ। এটি ৫১.৯৬ কিমি২ (২০.০৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,২৪১ জন। ইউনিয়নটিতে মোট গ্রামের সংখ্যা ১৭টি ও মৌজার সংখ্যা ১৭টি।
আশিকুজ্জামান (জেনারেল)
আশিকুজ্জামান হলেন বাংলাদেশ সেনাবাহিনীর অবসরপ্রাপ্ত মেজর জেনারেল। তিনি কুয়েতে বাংলাদেশের রাষ্ট্রদূত হিসেবে দায়িত্ব পালন করছেন।
প্রাথমিক জীবন
আশিকুজ্জামান বাংলাদেশের জাতীয় বিশ্ববিদ্যালয় থেকে ডিফেন্স স্টাডিজ এবং স্ট্র্যাটেজিক স্টাডিজে স্নাতকোত্তর করেছেন।
কর্মজীবন
আশিকুজ্জামান ১৯৮৮ সালে বাংলাদেশ সেনাবাহিনীতে কমিশন্ড অফিসার হিসেবে যোগদান করেন। তিনি ন্যাশনাল ডিফেন্স কলেজে সিনিয়র ডিরেক্টরিং স্টাফ হিসেবে কাজ করেন।
১৩ জুলাই ২০২০ সালে তিনি কুয়েতে বাংলাদেশের রাষ্ট্রদূত নিযুক্ত হন।  তিনি এসএম আবুল কালামের স্থলাভিষিক্ত হন, যিনি মোহাম্মদ শহীদ ইসলামের সাথে সম্পর্কের জন্য সমালোচনার সম্মুখীন হয়েছিলেন।
জাতিসংঘ শান্তিরক্ষা মিশন
আশিকুজ্জামান সিয়েরা লিওনে জাতিসংঘের মিশন, আইভরি কোস্টে জাতিসংঘের অপারেশন এবং মনুস্কোতে কাজ করেছেন।
নাগি মাতসুমোতো
নাগি মাতসুমোতো (松本 凪生, Nagi Matsumoto; জন্ম: ৪ সেপ্টেম্বর ২০০১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ভঁতফোরেত কোফুতে হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
২০১৫ সালে, মাতসুমোতো জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
নাগি মাতসুমোতো ২০০১ সালের ৪ঠা সেপ্টেম্বর তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মাতসুমোতো জাপান অনূর্ধ্ব-১৫, জাপান অনূর্ধ্ব-১৬, জাপান অনূর্ধ্ব-১৭, জাপান অনূর্ধ্ব-১৮ এবং জাপান অনূর্ধ্ব-১৯ দলের হয়ে খেলার মাধ্যমে জাপানের প্রতিনিধিত্ব করেছেন।
গুমানি নদী
গুমানি নদী বাংলাদেশের উত্তর অংশে প্রবাহিত একটি নদী। এই নদীর দৈর্ঘ্য ২৫ কিলোমিটার, প্রস্থ ৬৫ মিটার, গভীরতা ৫ মিটার। নদী অববাহিকার আয়তন ১০০ বর্গকিলোমিটার। এই নদীর প্রবাহের ধরন মৌসুমি প্রকৃতির। কম প্রবাহের মাস মার্চ। তবে উৎসমুখ রেগুলেটর দ্বারা বন্ধ হয়ে আছে বলে প্রবাহ থাকে না। আগস্টে বেশি প্রবাহ থাকে। তখন পানির গভীরতা হয় ৫ মিটার। মার্চে পানির গভীরতা এক মিটারে কমে আসে। জোয়ার-ভাটার প্রভাব নেই এই নদীতে।
গুমানি নদীর প্রবাহ
গুমানি নদী আত্রাই নদীর একটি শাখা নদী। আত্রাই নদী কাছিকাটা বন্দরের নিকট হইতে গুমাণী নামধারণ করে নূরনগরের নিকট বড়ালের সঙ্গে মিলিত হয়ে মির্জাপুর, কলকতি, নৌবাড়িয়া, চরভাঙ্গুড়া, কৈডাঙ্গা, বেতুয়ান, পুরন্দরপুর, লক্ষ্মীকোল, বাঙ্গাবাড়িয়া, আড়কান্দি হয়ে সোনাহারা ত্রি-মোহনায় বড়ালের সঙ্গে মিলিত হয়েছে। অর্থাৎ গুমাণী কাছিকাটা থেকে উৎপন্ন হয়ে সোনাহারা এসে বড়াল নামধারণ করে হুরাসাগরে পতিত হয়েছে।
পাণ্ডেটোলা রেলওয়ে স্টেশন
পান্ডেটোলা রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপের দুমকা-ভাগলপুর লাইনের একটি রেলওয়ে স্টেশন। স্টেশনটি ভারতের বিহার রাজ্যের বাঁকা জেলার পান্ডেটোলায় শ্যাম বাজারে অবস্থিত।
ইতিহাস
ভাগলপুর জংশন রেলওয়ে স্টেশন থেকে মন্দার হিল রেলওয়ে স্টেশন শাখা পর্যন্ত মিটার-গেজ রেলপথটি ১৯০৭ সালে খোলা হয়। শাখাটি ব্রডগেজে রূপান্তরিত হয় ২০১২ সালের ২৩ শে ডিসেম্বর মন্দার হিল থেকে হান্সডিহা পর্যন্ত একটি নতুন রেলপথ চালু হয় এবং ২০১৪ সালের জুন মাসে দুমকা থেকে বারপালাসি রুটটি পুনর্নির্মাণ করা হয় এবং অবশেষে ২০১৫ সালে পুরো ট্র্যাকটি চালু হয়।
খবিরুদ্দিন আহমেদ
খবিরুদ্দিন আহমেদ (১৮৭০ - মার্চ ১৯৩৯) একজন আইনজীবী, রাজনীতিবিদ এবং ব্রিটিশ ভারতের কেন্দ্রীয় আইনসভার সদস্য ছিলেন। তিনি সর্বভারতীয় স্বাধীন ডেমোক্র্যাটিক পার্টির প্রতিষ্ঠাতা সদস্য ছিলেন, এবং পরে তিনি সর্বভারতীয় মুসলিম লীগের নেতা হন।  তিনি ইতিহাসে কবীরউদ্দিন, কবিরউদ্দিন বা কে আহমেদ নামেও পরিচিত ছিলেন।
পাসওয়ার্ড (দ্ব্যর্থতা নিরসন)
পাসওয়ার্ড সাধারণত ব্যবহার করা হয় গোপনীয়তা যাচাইয়ের চাবি হিসেবে।
খবিরুদ্দিন আহমেদ
বাংলাদেশের রাজশাহীর চাপাই নবাবগঞ্জের বিশ্বনাথপুর গ্রামে জন্মগ্রহণকারী খবিরউদ্দিন কেমব্রিজ বিশ্ববিদ্যালয়ে ভর্তি হন এবং লন্ডনের গ্রেজ ইন- এ ব্যারিস্টার হিসাবে প্রশিক্ষণ নেন। ব্রিটিশ ভারতে ফিরে এসে তিনি কলকাতা হাইকোর্টে নাম লেখেন এবং ব্রিটিশ ভারতীয় জাতীয় রাজনীতিতে আগ্রহী হন। এছাড়াও, নয়াদিল্লিতে প্রতিষ্ঠিত হওয়ার সময় তিনি ভারতের ফেডারেল কোর্টে আইন অনুশীলন করেছিলেন। খবিরউদ্দিন ১৯৩৯ সালের মার্চ মাসে নয়াদিল্লিতে মারা যান। তিনি জীবনের শেষ দিন পর্যন্ত কেন্দ্রীয় আইনসভার সদস্য ছিলেন।
শিয়ালকোট জেলা
শিয়ালকোট জেলা (পঞ্জাবি এবং ), পাকিস্তানের পাঞ্জাব প্রদেশে অবস্থিত একটি অন্যতম জেলা। এটি প্রদেশের উত্তর-পূর্ব দিকে অবস্থিত। শিয়ালকোট শহর হচ্ছে জেলাটির প্রধান সদর দপ্তর বা রাজধানী। এটি পাকিস্তানের তৃতীয় ঐশ্বর্যশালী শহর। শিয়ালকোট সেনানিবাস ১৮৫২ সালে প্রতিষ্ঠিত হয়েছিল।
প্রশাসন
জেলাটি প্রশাসনিকভাবে নিম্নোক্ত ৪টি তহসিল (উপবিভাগ) বিভক্ত, যার মধ্যে থেকে মোট ১২২ ইউনিয়ন পরিষদ রয়েছে:
জনসংখ্যার উপাত্ত
জেলাটির প্রধান ভাষা বা মাতৃভাষা হিসেবে পাঞ্জাবী ভাষা ব্যবহৃত হয়ে থাকে, ১৯৯৮ সালের আদমশুমারীর হিসাব অনুযায়ী প্রায় ৯৭% মানুষ পাঞ্জাবী ব্যবহার করে এবং বাকী ১.৫% উর্দু ভাষা।
সবচেয়ে বেশি গ্র্যান্ড স্ল্যাম (একক) জয়ী দেশের তালিকা
গ্র্যান্ড স্ল্যাম হচ্ছে টেনিসের সবচেয়ে সম্মানজনক টুর্নামেন্ট। যুক্তরাষ্ট্রের খেলোয়াড়েরা সবচেয়ে বেশি ৩২৫ বার গ্র্যান্ড স্ল্যাম (একক) জিতেছে। অন্যদিকে, গ্র্যান্ড স্ল্যাম (একক) জয়ী সর্বাধিক খেলোয়াড়ও (৮৩) যুক্তরাষ্ট্রের। নিচে সবচেয়ে বেশি গ্র্যান্ড স্ল্যাম (একক) জয়ী দেশগুলোর তালিকা ক্রমানিসারে দেওয়া হলঃ
উজানীর জমিদার বাড়ি
উজানী জমিদার বাড়ি বাংলাদেশের গোপালগঞ্জ জেলায় অবস্থিত একটি ঐতিহাসিক নিদর্শন ও দর্শনীয় স্থাপনা।
অবস্থান
উজানী জমিদার বাড়িটি ঢাকা বিভাগের গোপালগঞ্জ জেলার মুকসুদপুরের উজানী গ্রামে অবস্থিত। বাড়িটির অবস্থান মুকসুদপুর উপজেলা সদর থেকে দক্ষিণ দিকে মুকসুদপুর - উজানী সড়কে ২০ কিলোমিটার দূরবর্তী উজানী ইউনিয়নের উজানী গ্রামে।
ইতিহাস
ব্রিটিশ শাসন আমলে যশোর জেলার দুই জমিদার বংশ গোপালগঞ্জ জেলায় আসেন। তারা এই জেলার মুকসুদপুর উপজেলার উজানী গ্রামে বসবাস শুরু করেন। এই দুই জমিদার বংশের নাম ছিল রায় গোবিন্দ ও সুর নারায়ণ। তারা এখানে জমিদারি প্রথা চালু করেন এবং এখানে দ্বিতল ও ত্রিতল প্রাসাদ নির্মাণ করেন। এই প্রাসাদের পাশাপাশি এখানে তারা বৈঠকখানা, পুকুরের ঘাট, মঠ ও মন্দির নির্মাণ করেন। প্রায় পঞ্চাশ হেক্টর জায়গা নিয়ে তাদের এই জমিদারি ছিল। পরে দেশ ভাগের সময় এখানকার জমিদাররা পাশ্ববর্তী দেশ ভারতে চলে যান। তবে এখনো জমিদার সুর নারায়ণ বংশের একজন বংশধর আছেন, যার নাম সমরেন্দ্র চন্দ্র রায়। যার বয়স প্রায় ৮০ কিংবা ৮৫ হবে। উজানির জমিদারদের মোট সাতটি জমিদারী ছিল। তাদেরই একটি জমিদারী এলাকা খালিয়া জমিদার বাড়ি জমিদার রাজা রামমোহন রায় চৌধুরীকে তারা দান করেছিলেন।
বর্তমান অবস্থা
উজানী জমিদার বাড়ির মঠটি উপরের অংশ ভেঙ্গে গিয়েছে এবং যে মন্দিরটি আছে সেটাও প্রায় ধ্বংসের মুখে।
কে এন কুমারস্বামী গাউন্ডার
কে এন কুমারস্বামী গাউন্ডার একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য ছিলেন। তিনি ১৯৬৭ এবং ১৯৭১ সালের নির্বাচনে প্রজা সমাজতান্ত্রিক পার্টির প্রার্থী হয়ে পল্লাদাম আসন থেকে তামিলনাড়ু বিধানসভায় নির্বাচিত হয়েছিলেন।
জন স্টিভেনস (ভিক্টোরিয়া ক্রিকেটার)
জন হোয়াইটহল স্টিভেনস (সি. ১৮১১ - ৩০ মার্চ ১৮৯১) ছিলেন একজন ভারতীয় বংশোদ্ভূত অস্ট্রেলীয় ক্রিকেটার যিনি ভিক্টোরিয়ার হয়ে খেলেছিলেন। তিনি বোম্বেতে জন্মগ্রহণ করেন এবং মেরিলেবোনে মারা যান।
১৮৫১-৫২ মৌসুমে, তাসমানিয়ার বিপক্ষে স্টিভেনস দলের হয়ে প্রথম-শ্রেণীর একটি খেলায় অংশ নেন। আপার-মিডল অর্ডার থেকে, তিনি প্রথম ইনিংসে শূন্য রান করেন এবং দ্বিতীয় ইনিংসে পাঁচ রান করেন।
তথ্যসূত্র
<references group="" responsive="1">
আর জ্ঞানাদোস
আর জ্ঞানাদোস একজন ভারতীয় রাজনীতিবিদ এবং বর্তমানে বিধানসভার সদস্য হিসাবে দায়িত্ব পালন করেছেন। তিনি ২০০৬ সালে শিবাকাসি আসন থেকে মারুমালার্চি দ্রাবিড় মুন্নেত্রা কড়গম প্রার্থী হিসাবে তামিলনাড়ু আইনসভায় নির্বাচিত হয়েছিলেন।
ব্যবহারকারী (কম্পিউটিং)
ব্যবহারকারী হল একজন ব্যক্তি যিনি একটি কম্পিউটার বা নেটওয়ার্ক সেবা ব্যবহার করেন। ব্যবহারকারী সাধারণত একটি সিস্টেম অথবা একটি সফটওয়্যার পণ্য ব্যবহার করেন কোন কারিগরি অভিজ্ঞতা ছাড়া। শক্তিশালী ব্যবহারকারী ব্যবহার করেন প্রোগ্রামের উন্নত বৈশিষ্ট্য যদিও তাদের কোন প্রোগ্রামিং এবং সিস্টেম প্রশাসনের প্রয়োজন নেই।
একজন ব্যবহারকারী প্রায়ই একটি ব্যবহারকারী একাউন্ট থাকে এবং সিস্টেমে তা ইউজারনেম বা ব্যবহারকারী নাম দ্বারা চিহ্নিত। ব্যবহারকারী সংজ্ঞার অন্যান্য ব্যবহার হল লগইন নাম, পর্দার নাম (স্ক্রীননেম), ডাক নাম (নিকনেম) এবং হ্যান্ডেল যা সিটিজেন ব্যান্ড রেশিওর সাথে মিলে যায় তা থেকে আনা হয়েছে।
কিছু সফটওয়্যার পণ্য অন্যান্য সিস্টেমে সেবা প্রদান করে এবং তাদের কোন সরাসরি এন্ড ইউজার (সর্বশেষ ব্যবহারকারী) নেই।
এ আই এম মোস্তফা রেজা নূর
কর্মজীবন
এ আই এম মোস্তফা রেজা নূর ১১ জানুয়ারি ১৯৭৫ সালে বাংলাদেশ সেনাবাহিনীতে কমিশন লাভ করেন। ২০০৪ থেকে ২০০৬ সাল পর্যন্ত তিনি প্রিন্সিপাল স্টাফ অফিসার, সশস্ত্র বাহিনী বিভাগের প্রধান হিসেবে দায়িত্ব পালন করেন। ৬ এপ্রিল ২০০৬ সালে তিনি কুয়েতে বাংলাদেশের রাষ্ট্রদূত নিযুক্ত হন।  ৩ জুন ২০০৮ সাল তিনি পর্যন্ত রাষ্ট্রদূত হিসেবে দায়িত্ব পালন করেন।
তিনি বারিধারা ডিওএইচএস পরিষদের সদস্য।  তিনি ২০১৫ সালে প্রাইম ব্যাংক কাপ গলফ টুর্নামেন্টে অংশগ্রহণ করেন এবং হোল-ইন-ওয়ান প্রতিযোগিতায় জয়ী হন।
সেন্ট্রাল উইমেন্স ইউনিভার্সিটি
সেন্ট্রাল উইমেন্স ইউনিভার্সিটি  বাংলাদেশের রাজধানী ঢাকা শহরের একটি বেসরকারি বিশ্ববিদ্যালয়। এটি দেশের বেসরকারিভাবে প্রতিষ্ঠিত একমাত্র মহিলা বিশ্ববিদ্যালয়।
ইতিহাস
বিশ্ববিদ্যালয়টি ১৯৯৩ সালে প্রতিষ্ঠিত হয়। কিন্তু অব্যবস্থাপনা ও শিক্ষার মান কম কারণ দেখিয়ে বিশ্ববিদ্যালয় মঞ্জুরী কমিশন বিশ্ববিদ্যালয়ের কার্যক্রম বন্ধের নির্দেশ দেয়।  কর্তৃপক্ষ বিশ্ববিদ্যালয় বন্ধ না করে দীর্ঘ সময় ধরে আইনি লড়াই করে যান। অবশেষে ২০১০ সালের আগস্টে বিশ্ববিদ্যালয় আইনি লড়াইয়ে জয়ী হয় এবং নতুনভাবে যাত্রা শুরু করে।
অনুষদ ও বিভাগ
বিশ্ববিদ্যালয়ে বর্তমানে ৪টি অনুষদের অধিনে ৮টি বিষযে পড়ানো হয়।
লাইব্রেরী
২০০২ সালে বিশ্ববিদ্যালয়ে লাইব্রেরী প্রতিষ্ঠিত হয়। তখন থেকে এটিকে আধুনিক সরঞ্জামে সজ্জিত করার প্রচেষ্টা অব্যাহত রয়েছে। বর্তমানে লাইব্রেরীতে ৩৫০০ বই রয়েছে এবং কিছু সংখ্যক দূর্লভ বই ও নথিপত্র ছাড়াও এই লাইব্রেরীতে অসংখ্য ম্যাগাজিন, বুকলেট, লিফলেট ও প্যাম্পলেট আছে।
কম্পিউটার ল্যাব
কম্পিউটার ইঞ্জিনিয়ারিং বিভাগের জন্য রয়েছে একটি আধুনিক কম্পিউটার ল্যাব।
কুয়েত টাইমস
কুয়েত টাইমস হল কুয়েতে প্রকাশিত একটি ইংরেজি ভাষার দৈনিক সংবাদপত্র। দৈনিকটি পারস্য উপসাগরীয় অঞ্চলের প্রথম ইংরেজি ভাষার কাগজ।
ইতিহাস এবং প্রোফাইল
কুয়েত টাইমস ১৯৬১ সালে ইউসুফ সালেহ আলিয়ান প্রতিষ্ঠা করেছিলেন। ৩৬ পাতার ব্রডশিটটি স্থানীয় ইভেন্ট এবং ব্যবসায়িক সংবাদ, স্থানীয়, আঞ্চলিক এবং আন্তর্জাতিক বিষয়ে সম্পাদকীয় এবং বিনোদন ও ক্রীড়া সম্পর্কিত সংবাদের উপর গভীরতর প্রতিবেদন সরবরাহ করে।
কুয়েত টাইমস আরো বিনামূল্যে ৮০ পাতার ট্যাবলয়েড প্রকাশ করে, যা দেশের মধ্যে প্রথম। ফ্রাইডে টাইমস স্থানীয় ভাষ্য, সংবাদ এবং বিশ্লেষণের পাশাপাশি বিনোদন, ক্রীড়া এবং বিস্তৃত বৈশিষ্ট্য সরবরাহ করে। ২০০১ সালে এই পত্রিকার প্রচার ছিল ২৮,০০০ অনুলিপি।
কুয়েত টাইমস- এর একটি ভগিনী আরবি দৈনিক পত্রিকা আলফাজের আলজাদীদ প্রকাশিত হয়েছিল, যা কুয়েতের আগ্রাসনের পরে মাত্র দু'বছর প্রকাশিত হয়েছিল।
শারমিন রত্না
শারমিন রত্না (জন্ম: ২৪ মার্চ, ১৯৮৮) মাগুরা জেলায় জন্মগ্রহণকারী বাংলাদেশের শ্যুটার। বাংলাদেশ অলিম্পিক সংস্থা কর্তৃক ২০১২ সালের গ্রীষ্মকালীন অলিম্পিকে অংশগ্রহণের লক্ষ্যে প্রেরিত পাঁচজন ক্রীড়াবিদের একজন হিসেবে মহিলাদের ১০ মিটার এয়ার রাইফেল বিষয়ে অংশগ্রহণ করেন। ৫৬ দেশের প্রতিযোগীদের মধ্যে তার অবস্থান ছিল ২৭তম ও পয়েন্ট লাভ করেন ৩৯৩। এরফলে তিনি ফাইনালে অগ্রসর হতে পারেননি।
জৈবচিকিৎসা প্রকৌশল
জৈব চিকিৎসা প্রকৌশল বলতে মানুষের স্বাস্থ্যসেবার লক্ষ্যে চিকিৎসাবিজ্ঞান ও জীববিজ্ঞানের উপরে প্রকৌশলবিদ্যার নীতি ও নকশার প্রয়োগ করে সৃষ্ট একটি আন্তঃশাস্ত্রীয় জ্ঞানের শাখা। এটি জৈব প্রকৌশল নামক জ্ঞানের শাখার একটি বিশেষায়িত ক্ষেত্র। জৈব প্রকৌশলের পরিধি আরও ব্যাপক, যেখানে শুধুমাত্র মানব স্বাস্থ্য ও চিকিৎসা নয়, বরং কৃষি ও অন্যান্য ক্ষেত্রেও জীববিজ্ঞান ও প্রকৌশলের সম্মিলিত জ্ঞানের প্রয়োগ ঘটানো হয়। জৈব চিকিৎসা প্রকৌশল প্রকৌশলবিদ্যার নকশা ও সমসসা সমাধানের সাথে চিকিৎসা ও জীববিজ্ঞানের আধুনিকতম জ্ঞানের মেলবন্ধনের মাধ্যমে স্বাস্থ্যসেবা ও রোগনির্ণয়ের উন্নতি ঘটাচ্ছে। অন্যান্য প্রকৌশলবিদ্যার তুলনায় জৈবচিকিৎসা প্রকৌশল তুলনামূলক নতুন চালু হয়েছে। এর সাম্প্রতিক নব নব আবিষ্কার এতটাই গুরুত্ব বহন করে যে ইহা নিজস্ব একটি প্রকৌশলবিদ্যার অংশ হয়ে উঠেছে। চিকিৎসা প্রকৌশলের অধিকাংশ কাজ ই গবেষণা নির্ভর। প্রকৌশলবিদ্যার এই অংশেই কৃত্রিম অঙ্গ, চিকিৎসা সঙ্ক্রান্ত বিভিন্ন যন্ত্রপাতি, বিভিন্ন ঔষধসহ চিকিৎসাবিজ্ঞানের সকল নতুন নতুন আবিষ্কার নিয়ে আলোচনা করা হয়।
জৈব তথ্যবিজ্ঞান
বায়োইনফরমেটিক্স বা জৈব তথ্যবিজ্ঞান হল এমন একটি কৌশল যেখানে জৈবিক-তথ্য সহজে বুঝার জন্য সফটওয়্যার ভিত্তিক পদ্ধতি ব্যবহার করা হয়। বিজ্ঞানের একটি আন্তঃবিষয়ক ক্ষেত্র হিসেবে এবং জৈবিক তথ্যাবলি ব্যাখ্যা ও বিশ্লেষণের জন্য বায়োইনফরমেটিক্স হল কম্পিউটার বিজ্ঞান,পরিসংখ্যান,গণিত ও প্রকৌশলবিদ্যার এক অপূর্ব সম্মিলন।
জৈব তথ্যবিজ্ঞানকে ছাতার সাথে তুলনা করা যায় যেখানে জৈবিক গবেষণার একটি পদ্ধতি হিসেবে কম্পিউটার প্রোগ্রামিংকে ব্যবহার করা হয় পাশাপাশি এটি "পাইপলাইন" এর নির্দিষ্ট বিশ্লেষণের রেফারেন্স হিসেবেও ব্যবহ্রত হয় যা বংশাণুসমগ্র বিজ্ঞান (জিনোমিক্স) ক্ষেত্রে বারবার ব্যবহার করা হয়। জৈব তথ্যবিজ্ঞা্রনে প্রচলিত ব্যবহারসমূহের মধ্যে কোন জীবের বংশাণু বা জিন ও নিউক্লিওটাইড (SNPs) শনাক্তকরণ অন্যতম। সাধারণত এসব শনাক্তকরণ করা হয় রোগের বংশাণুগত ভিত্তি, মৌলিক অভিযোজন, কাম্য বৈশিষ্ট্য (বিষেশতঃকৃষি প্রজাতিতে), মানুষের মধ্যে পার্থক্য প্রভৃতি বিষয় সম্পর্কে ভাল করে বুঝার উদ্দেশ্য নিয়ে। অর্থাৎ প্রচলিত ভাবে জৈব তথ্যবিজ্ঞান নিউক্লিয়িক অ্যাসিড এবং প্রোটিন ক্রমের মধ্যে যে সাংগঠনিক নীতিগুলো আছে তা বোঝার চেষ্টা করে।
লুইস ক্যালহার্ন
লুইস ক্যালহার্ন (ইংরেজি: Louis Calhern) নামে পরিচিত কার্ল হেনরি ভই (ইংরেজি: Carl Henry Vogt; ১৯শে ফেব্রুয়ারি ১৮৯৫ - ১২ই মে ১৯৫৬) ছিলেন একজন মার্কিন অভিনেতা। তিনি ৩০টির অধিক ব্রডওয়ে মঞ্চনাটক এবং ৭০টির অধিক চলচ্চিত্রে অভিনয় করেছেন। দ্য ম্যাগনিফিসেন্ট ইয়াঙ্কি চলচ্চিত্রে অলিভার ওয়েন্ডেল হোমস চরিত্রে অভিনয় করে তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।
প্রারম্ভিক জীবন
ক্যালহার্ন ১৮৯৫ সালের ১৯শে ফেব্রুয়ারি নিউ ইয়র্কের ব্রুকলিনে জন্মগ্রহণ করেন। তার জন্মনাম কার্ল হেনরি ভই। তার পিতা ইউজিন আডলফ ভই এবং মাতা হুবার্টিনা ফ্রিজ ভই। তারা দুজনেই জার্মান ছিলেন। ক্যালহার্নের এক বোন ছিল। তার পিতা ছিলেন একজন টোবাকো ডিলার। ক্যালহার্ন যখন খুব ছোট তখন তার পরিবার নিউ ইয়র্ক ছেড়ে মিজুরির সেন্ট লুইস ে চলে যান। একজন মঞ্চ ব্যবস্থাপক একটি মঞ্চ স্টক কোম্পানির সফরে বের হলে হাই স্কুলে ফুটবল খেলারত ক্যালহার্নকে চিহ্নিত করেন এবং বিট প্লেয়ার হিসেবে নিয়ে যায়। অপর একটি সূত্রে বলা হয়, গ্রেস জর্জ সেন্ট লুইস হাই স্কুলের ফুটবল দলকে একটি শেকসপিয়ারীয় মঞ্চনাটকে একটি অংশের জন্য নিয়ে যায়।
মঞ্চ
প্রথম বিশ্বযুদ্ধ শুরুর অল্প কিছুদিন পূর্বে ক্যালহার্ন নিউ ইয়র্কে ফিরে গিয়ে অভিনয়কে কর্মজীবন হিসেবে বেছে নেওয়ার সিদ্ধান্ত নেন। তিনি প্রপ বয় ও বিট প্লেয়ার হিসেবে বিভিন্ন সফরকারী ও বারলেস্ক কোম্পানির হয়ে কাজ শুরু করেন। কোবরা মঞ্চনাটক দিয়ে তিনি একজন ম্যাটিনি আইডল হয়ে ওঠেন।
সামরিক
প্রথম বিশ্বযুদ্ধ শুরু হলে তিনি মঞ্চ কর্মজীবনে বিরতি দেন এবং মার্কিন যুক্তরাষ্ট্রের সেনাবাহিনীর ১৪৩ ফিল্ড আর্টিলারি হিসেবে দায়িত্ব পালন করেন।
চলচ্চিত্র
ক্যালহার্নের চলচ্চিত্র কর্মজীবন শুরু হয় ১৯২০-এর দশকের শুরুর দিকে পরিচালক লুইস ওয়েবারের নির্বাক চলচ্চিত্র দিয়ে, যার মধ্যে উল্লেখযোগ্য ছিল দ্য ব্লট (১৯২১)। ১৯২১ সালে এক সংবাদপত্রের মন্তব্য ছিল, "তারকা খ্যাতিতে নতুন আগমন ঘটেছে লুইস ক্যালহার্নের, যিনি লস অ্যাঞ্জেলেসের মরস্কো স্টক কোম্পানিতে কাজ করতেন, মিস ওয়েবার তাকে হোয়াট্‌স ওর্থ হোয়াইল? চলচ্চিত্রে যুক্ত করে তার থেকে কেন্দ্রীয় অভিনেতার কাজ বের করে এনেছেন।"
ডাইঅপ্টার
ডাইঅপ্টার লেন্স বা বক্র দর্পণের আলোক ক্ষমতার একক। এর মান মিটার এককে পরিমাপকৃত ফোকাস দূরত্বের ঠিক বিপরীত, অর্থাৎ ১ ডাইঅপ্টার = ১ মিটার−১। প্রকৃতপক্ষে এটি দৈর্ঘ্যের বিপরীত রাশির একক। উদাহরণস্বরূপ, ৩ ডাইঅপ্টার ক্ষমতার কোনো লেন্স সমান্তরাল আলোকরশ্মিগুচ্ছকে ১/৩ মিটার ফোকাস দূরত্বে অভিসৃত বা অপসৃত করে। সমতল জানালার কাচের আলোক ক্ষমতা শূন্য ডাইঅপ্টার এবং সঙ্গত কারণেই এটি আলোকরশ্মিগুচ্ছকে অভিসারী বা অপসারী করতে পারে না। দূরত্বের বিপরীত রাশি হিসেবে অন্যান্য ক্ষেত্রে, বিশেষত বক্রতার ব্যাসার্ধ ও অপটিক্যাল বীমের অভিসৃতি বা অপসৃতি নির্ণয়েও এর ব্যবহার রয়েছে।
ফোকাস দূরত্বের পরিবর্তে আলোক ক্ষমতা ব্যবহারের প্রধান সুবিধা হলো- লেন্স তৈরির সমীকরণে বস্তুর দূরত্ব, প্রতিবিম্বের দূরত্ব ও ফোকাস দূরত্ব- সবগুলোই বিপরীত (ইনভার্স) আকারে থাকে। আরও সুবিধা হলো- কতগুলো অপেক্ষাকৃত পাতলা লেন্স কাছাকাছি স্থাপন করলে তাদের প্রকৃত ক্ষমতা স্ব স্ব লেন্সের ক্ষমতার যোগফলের প্রায় সমান হয়। অর্থাৎ, ২.০০ ডাইঅপ্টার ক্ষমতার একটি পাতলা লেন্সকে ০.৫০ ডাইঅপ্টারের অপর একটি পাতলা লেন্সের খুব কাছাকাছি রাখলে সম্মিলিত লেন্সের ফোকাস দূরত্ব একটি একক ২.৫০ ডাইঅপ্টার লেন্সের ফোকাস দূরত্বের প্রায় সমান হয়।
দৃষ্টিশক্তির ত্রুটি সংশোধন
আলোক ক্ষমতা যে প্রায় যোজনীয় (অর্থাৎ পরস্পর যোগ করা যায়)- এই বিষয়টির ফলশ্রুতিতেই একজন চক্ষু বিশেষজ্ঞ ত্রুটিপূর্ণ চোখের শুধু প্রয়োজনীয় লেন্সের ক্ষমতা নির্ধারণ করে দিলেই চলে, চোখ ও লেন্সের সমন্বয়ে সমগ্র ব্যবস্থার বিস্তারিত বিশ্লেষণের প্রয়োজন হয় না। উদাহরণস্বরূপ, কারও চোখে ক্ষীণদৃষ্টির সমস্যা থাকলে পরীক্ষা করে প্রয়োজনীয় যে আলোক ক্ষমতা যোগ করলে স্বাভাবিক দৃষ্টিশক্তি ফিরে পাবে শুধু তা উল্লেখ করাই যথেষ্ট।
মানুষের ক্ষেত্রে বিশ্রামরত অবস্থায় চোখের মোট আলোক ক্ষমতা প্রায় ৬০ ডাইঅপ্টার। এর প্রায় দুই-তৃতীয়াংশ (৪০ ডাইঅপ্টার) যোগান দেয় কর্নিয়া এবং বাকি এক-তৃতীয়াংশ (২০ ডাইঅপ্টার) যোগান দেয় ক্রিস্টালাইন লেন্স।
উত্তল লেন্সের ফোকাস দূরত্ব ধনাত্মক, তাই এর ক্ষমতাও ধনাত্মক। দূরদৃষ্টি (হাইপারোপিয়া বা হাইপারমেট্রোপিয়া) সংশোধনে এই লেন্স ব্যবহার করা হয়। এছাড়া প্রেসবায়োপিয়ায় আক্রান্ত ব্যক্তিদের কাছের লেখা পড়ার অসুবিধা দূর করতেও উত্তল লেন্স ব্যবহৃত হয়। এসব ক্ষেত্রে সাধারণত +১.০০ থেকে +৪.০০ ডাইঅপ্টারের উত্তল লেন্স বেশি দেখা যায়। অন্যদিকে অবতল লেন্সের ফোকাস দূরত্ব ঋণাত্মক, তাই ক্ষমতাও ঋণাত্মক। এটি ক্ষীণদৃষ্টির (মায়োপিয়া) চিকিৎসায় ব্যবহৃত হয়। তীব্র নয় এমন ক্ষীণদৃষ্টি প্রতিকারে সচরাচর –০.৫০ থেকে –৩.০০ ডাইঅপ্টারের অবতল লেন্সের ব্যবহার দেখা যায়। চক্ষু বিশেষজ্ঞগণ দৃষ্টিশক্তি পরীক্ষার সময় সাধারণত ০.২৫ ডাইঅপ্টার ব্যবধানে লেন্সের ক্ষমতা হ্রাস-বৃদ্ধি করেন।
বক্রতা
বক্রতা পরিমাপের ক্ষেত্রেও ডাইঅপ্টার ব্যবহৃত হয়। এর মান মিটার এককে পরিমাপকৃত ব্যাসার্ধের ঠিক বিপরীত। উদাহরণস্বরূপ, ১/২ মিটার ব্যাসার্ধের কোনো বৃত্তের বক্রতার মান হবে ২ ডাইঅপ্টার। লেন্সের কোনো পৃষ্ঠের বক্রতা C এবং প্রতিসরণাঙ্ক n হলে, এর আলোক ক্ষমতা φ = (n − 1)C. যদি লেন্সের উভয় পৃষ্ঠ বক্র হয়, সেক্ষেত্রে লেন্সের ভিতরের দিকে বক্রতাকে ধনাত্মক ধরে বক্রতাগুলো যোগ করে দিতে হবে। লেন্সের পুরুত্ব এর কোনো একটি পৃষ্ঠের বক্রতার ব্যাসার্ধ অপেক্ষা যথেষ্ট ছোট হলে এ থেকে প্রায় সঠিক ফলাফল পাওয়া যায়। দর্পণের ক্ষেত্রে আলোক ক্ষমতা φ = 2C.